ముమ్మిడివరం

ముమ్మిడివరం, ఆంధ్ర ప్రదేశ్ రాష్ట్రములోని కోనసీమ జిల్లా, ముమ్మిడివరం మండలానికి చెందిన పట్టణం, మండలకేంద్రం. ఇక్కడగల ముమ్మిడివరం బాలయోగి దేవాలయం ఒక ముఖ్య పర్యాటక  ఆకర్షణ.

చరిత్ర
జూలై 1969 సంవత్సరం వరకు ముమ్మిడివరం అమలాపురం తాలుకాలో ఉండేది. తరువాతి కాలంలో మండలాలు వచ్చాక ముమ్మిడివరానికి మండల ప్రతిపత్తి కల్పించబడింది.

భౌగోళికం
ముమ్మిడివరం ,  సముద్రమట్టానికి మూడు అడుగుల ఎత్తులో మాత్రమే ఉంది. ఇది సమీప పట్టణమైన అమలాపురం నుండి 15 కి. మీ. దూరంలో ఉంది.

జనగణన గణాంకాలు
2011 భారత జనగణన గణాంకాల ప్రకారం ఈ గ్రామం 6560 ఇళ్లతో, 23732 జనాభాతో 2465 హెక్టార్లలో విస్తరించి ఉంది. గ్రామంలో మగవారి సంఖ్య 11733, ఆడవారి సంఖ్య 11999.

2001 వ.సంవత్సరం జనాభా లెక్కల ప్రకారం గ్రామ జనాభా 22,348. ఇందులో పురుషుల సంఖ్య 10,877, మహిళల సంఖ్య 11,471, గ్రామంలో నివాసగృహాలు 5,573 ఉన్నాయి.

పరిపాలన
ముమ్మిడివరం నగరపంచాయితీ పట్టణ పరిపాలన నిర్వహిస్తుంది.

రవాణ వ్యసస్థ
ముమ్మిడివరం అమలాపురానికి 13 కి.మీ దూరంలో ఉంది. యానాంకి 20 కి.మీ దూరంలో, జిల్లా రాజధాని కాకినాడకి 45 కి.మీ., రామచంద్రపురంకి 63 కి.మీ. దూరంలో ఉంది. ఎ.పి.ఆర్.టి.సి. వారి సౌజన్యంతో తరచు బస్సు సౌకర్యం ఉంది. దగ్గరలోని రైలు స్టేషను రాజమహేంద్రవరం, కాకినాడ.

విద్యా సౌకర్యాలు 
గ్రామంలో 12ప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు 21, ప్రైవేటు ప్రాథమిక పాఠశాలలు 12, ప్రభుత్వ ప్రాథమికోన్నత పాఠశాలలు ఐదు, ప్రైవేటు ప్రాథమికోన్నత పాఠశాలలు 12, ప్రభుత్వ మాధ్యమిక పాఠశాలలు మూడు, ప్రైవేటు మాధ్యమిక పాఠశాలలు ఆరు ఉన్నాయి. ఒక ప్రభుత్వ జూనియర్ కళాశాల, 3 ప్రైవేటు జూనియర్ కళాశాలలు 5 ప్రైవేటు ఆర్ట్స్ / సైన్స్ డిగ్రీ కళాశాలలు  ఉన్నాయి. 2 ప్రైవేటు ఇంజనీరింగ్ కళాశాలలు  ఉన్నాయి.
సమీప వైద్య కళాశాల, మేనేజిమెంటు కళాశాల అమలాపురంలో, పాలీటెక్నిక్ అనంతవరంలో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల అమలాపురంలో ఉన్నాయి.

భూమి వినియోగం 
2011 జనగణన ప్రకారం,  భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 745 హెక్టార్లు
 సాగులో లేని భూముల్లో బీడు భూములు కానివి: 23 హెక్టార్లు
 బంజరు భూమి: 4 హెక్టార్లు
 నికరంగా విత్తిన భూమి: 1692 హెక్టార్లు
 నీటి సౌకర్యం లేని భూమి: 592 హెక్టార్లు
 వివిధ వనరుల నుండి సాగునీరు లభిస్తున్న భూమి: 1127 హెక్టార్లు
 కాలువలు: 1036 హెక్టార్లు
 బావులు/బోరు బావులు: 91 హెక్టార్లు

ఉత్పత్తి 
వరి, కొబ్బరి

పర్యాటక ఆకర్షణలు

బాలయోగి దేవాలయం

 ముమ్మిడివరం బాలయోగి దేవాలయం:  ముమ్మిడివరంలో బాలయోగి అనే యోగి ఉండేవారు. ఈయన 1950 దశాబ్దంలో తపస్సు చేయడం ప్రారంభించారు. మొదట్లో అడపా తడపా లేచి పళ్ళో, పాలో పుచ్చుకునేవారు. తరువాత ఏళ్ళ తరబడి తపస్సులోంచి లేవకుండా, నిద్రాహారాలు లేకుండా ఉండిపోయేవారు. బాలయోగి ప్రతీ ఏడాది మహాశివరాత్రికి ప్రజలకు దర్శనం ఇచ్చేవారు. 1984 సంవత్సరంలో ఈయనను దర్శనం చేసుకోవడానికి ప్రపంచం నలుమూల నుండి ఐదు లక్షల మంది వచ్చారు.

ఇవీ చూడండి
 ముమ్మిడివరం శాసనసభ నియోజకవర్గం

మూలాలు

వెలుపలి లంకెలు 

డాక్టర్ బి.ఆర్. అంబేడ్కర్ కోనసీమ జిల్లా పట్టణాలు